cyanic-selkie/wikianc huggingface dataset:
პომანის დეპარტამენტი
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 9 543 ადამიანს შეადგენდა. ფართობი 4 859 კმ²-ია.
რესურსები ინტერნეტში
კატეგორია:კატამარკის პროვინციის დეპარტამენტები
ელიგუმ ლიპარიტის ძე ორბელი
ელიგუმ ლიპარიტის ძე ორბელი († დაახლოებით 1243), XIII საუკუნის I ნახევრის საქართველოს სახელმწიფო მოღვაწე. ორბელთა აჯანყების შემდეგ საქართველოდან გადახვეწილ ორბელების შთამომავალი. შვილი იმ ლიპარიტ ელიგუმის ძე ორბელისა, რომელიც თამარის დროს დააბრუნეს სამშობლოში. საქართველოს ხელისუფალთაგან პირველი დაემორჩილა მონღოლებს, რის სანაცვლოდ მიიღო ვაიოცძორი და ეღეგიქის ნაწილი. მონღოლთა ამ წყალობას, რაც მეზობელი მთავრების ხარჯზე მოხდა, მტრობა მოჰყვა ავაგ მხარგრძელისა და ელიგუმ ორბელის სახლებს შორის. ელიგუმი გარდაიცვალა ავადმყოფობით მარტირიპოლის ალყაში მონაწილეობისას. ორბელთა საგვარეულო გადმოცემით, ელიგუმი ავაგმა მოაწამვლინა მკურნალს.
კრეპოსტნოი-ზილაირი
კრეპოსტნოი-ზილაირი (Крепостной Йылайыр) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2002 წლის აღწერის მიხედვით მოსახლეობის უმრავლესობას რუსები შეადგენენ (59%).
სქოლიო
კატეგორია:ბაიმაკის რაიონის სოფლები
ლივერპული (საფეხბურთო კლუბი)
საფეხბურთო კლუბი „ლივერპული“ (Liverpool F.C.) — ინგლისის საფეხბურთო კლუბი ქალაქ ლივერპულიდან, ასპარეზობს ინგლისის უმაღლეს ჩემპიონატში პრემიერლიგაში. კლუბს მოგებული აქვს ექვსჯერ ჩემპიონთა ლიგა, მეტჯერ ვიდრე რომელიმე ინგლისურ კლუბს, სამი უეფა-ს თასი, ოთხი უეფა-ს სუპერთასი, ერთი ფიფა-ს მსოფლიო საკლუბო ჩემპიონატი, შიდა ტურნირებში ლივეპული ცხრამეტჯერ გახდა ინგლისის ჩემპიონი, შვიდჯერ მოიგო ასოციაციის თასი, ყველაზე მეტჯერ რვაჯერ მოიპოვა ინგლისის ლიგის თასი და ხუთჯერ საფეხბურთო სუპერთასი.
მაიორგა (ლეიტე)
მაიორგა (ოფიციალურად მაიორგის მუნიციპალიტეტი;Lungsod sa Mayorga; Bayan ng Mayroga) ― მეხუთე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 18 071 ადამიანს შეადგენს. მოიცავს 16 ბარანგაის.
ლივერპული (საფეხბურთო კლუბი)
კლუბის მხარდამჭერები მონაწილეობდნენ ორ დიდ ტრაგედიაში: 1985 წელს ბრიუსელში ევროპის თასის ფინალში ლივერპულის ფანები თავს დაესხნენ იუვენტუსის ფანების ზონას, რის შემდეგაც სტადიონის კედელმა ვერ გაუძლო ხალხის მასას და ჩამოინგრა, ეიზელის სტადიონის კატასტროფას 39 ადამიანი ემსხვერპლა - უმეტესად იტალიელები. ინგლისური კლუბები ხუთი წლით მოიკვეთა ევროპული ტურნირებიდან. 1989 წელს ჰილსბოროს სტადიონზე 96 ლივერპულის ფანი ჭყლეტვაში დაიღუპა.
1964 წლამდე კლუბის ფორმა იყო წითელი მაისური და თეთრი შორტი, ცვლილების შემდეგ კი მთლიანად წითელი გახდა. ლივერპულის ჰიმნია „You'll Never Walk Alone“.
ისტორია
ალტ=Black and white photograph of elder and bald John Houlding, wearing beard and bow tie.|მინი|[[ჯონ ჰოულდინგი ლივერპულის დამაარსებელი]] ლივერპული ჩამოყალიბდა ევერტონის საბჭოსა და კლუბის პრეზიდენტ ჯონ ჰოულდინგს შორის ენფილდის საფასურზე წარმოქმნილი დავის შედეგად. ევერტონმა რვა წელი გაატარა ენფილდზე, რის შემდეგაც გუდისონ პარკზე გადავიდა, ჰოულდინგმა კი ცარიელი სტადიონის ბაზაზე ახალი კლუბი დააფუძნა. ჰოულდინგი ცდილობდა შეენარჩუნებინა ევერტონის სახელი, მაგრამ ფეხბურთის ასოციაციამ ორიგინალი სახელი „ევერტონ ატლეტიკი“ საბჭოს საკუთრებად აღიარა, ახალ კლუბს „ლივერპული“ ეწოდა. სადებიუტო სეზონში კლუბმა მოიგო ლანკაშირული ლიგა და 1893–94 სეზონში შეუერთდა საფეხბურთო ლიგის მეორე დივიზიონს. სეზონის პირველ ადგილზე დასრულების შემდეგ კლუბმა გადაინაცვლა პირველ დივიზიონში, სადაც ინგლისის ჩემპიონი გახდა 1901 და 1906 წელს.
1983 წელს პეიზლი შეცვლა მისმა ასისტენტმა ჯო ფაგანმა. ლივერპულმა ფაგანის სადებიუტო წელს მოიგო ლიგა, ევროპის თასი და ლიგის თასი და გახდა პირველი ინგლისური კლუბი, რომელმაც ერთ სეზონში „ტრებლი“ შეასრულა. ლივერპული კვლავ გავიდა ევროპის თასის 1985 წლის ფინალში, სადაც მოწინააღმდეგე იუვენტუსი იყო, თამაში ეიზელის სტადიონზე უნდა გამართულიყო. თამაშის დაწყებამდე ლივერპულის გულშემატკივრებდმა დაარღვიეს გამყოფი ღობეები და თავს დაესხნენ იუვენტუსის ფანებს, შედეგად სტადიონის სექციის საყრდენმა კედელმა ვერ გაუძლო ხალხის მასას და ჩამოინგრა, ეიზელის კატასტროფას 39 ადამიანი ემსხვერპლა. მატჩი ორივე მხარის პროტესტის მიუხედავად მაინც ჩატარდა, სადაც იუვენტუსმა 1–0 გაიმარჯვა. უეფამ სასჯელის სახით ყველა ინგლისური კლუბი ევრო ტურნირებიდან ხუთი წლით მოკვეთა, ლივერპულს ათწლიანი ბანი დაედო, რაც შემდეგ ექვს წლამდე შემცირდა. თოთხმეტი ლივერპულის გულშემატკივარი გასამართლდა უნებლიე მკვლელობის გამო. ალტ=3 burgundy tablets with gold engraved writing. Below the tablets are flowers.|მინი|[[ჰილსბოროს კატასტროფა|ჰილსბოროს კატასტროფის მემორიალი, სადაც 96 დაღუპულის სახელები წერია]] ტრაგედიის შემდეგ ფაგანი წავიდა და მის ნაცვლად დაინიშნა კენი დალგლიში როგორც მოთამაშე-მწვრთნელი. დალგლიშის პერიოდში კლუბმა მოიგო სამი ლიგა, სამი ლიგის თასი და ორი ასოციაციის თასი. 1985-86 სეზონში ლიგის და თასის მოგებით კლუბმა ინგლისში „დუბლი“ შეასრულა. ლივერპულის წარმატება დაჩრდილა ასოციაციის თასის ნახევარფინალში 1989 წლის 15 აპრილს მომხდარმა ჰილსბოროს კატასტროფამ, სადაც ასამდე ლივერპულის გულშემატკივარი სტადიონზე მომხდარ ჭყლეტვას ემსხვერპლა. 94 ადამიანი ადგილზე დაიღუპა, ერთი დღის შემდეგ საავადმყოფოში გარდაიცვალა 95-ე ადამიანი, ოთხი წლის შემდეგ კი კომაში გარდაიცვალა 96-ე მსხვერპლი. კატასტროფის მთავარ მიზეზად პოლიციის კონტროლის არარსებობა დასახელდა. ჰილსბოროს შემდეგ სახელმწიფომ სტადიონების უსაფრთხოების წესები შეიმუშავა, რის შემდეგაც სრულად გაუქმდა დასადგომი ადგილები, მოშორდა გამყოფი ჯებირები სტადიონებსა და მოედანს შორის.
1988-89 სეზონში გამარჯვებულის ვინაობა ბოლო ტურამდე გაურკვევლი იყო. ლივერპულმა ბოლო თამაში არსენალთან 0-2 წააგო, რის გამოც პირველი და მეორე ადგილის ქულათა რაოდენობა თანაბარი იყო, მაგრამ ბურთების სხვაობით არსენალს უკეთესი შედეგი ჰქონდა, რის გამოც ლივერპულმა ლიგა მეორე ადგილზე დაასრულა.
დალგლიშის წასვლის შემდეგ 1991 წელს მთავარი მწვრთნელი ხდება გრემ სუნესი. მისი ხელმძღვანელობით ლივერპულმა 1992 წლის თასის ფინალი მოიგო, მაგრამ ლიგაზე წარმატება მეექვსე ადგილს არ სცდებოდა, სუნესი 1994 წელს შეცვალა როი ევანსმა, ლივერპულმა 1995 წელს მოიგო ლიგის თასი. მაქსიმუმი რაც ამ პერიოდში კლუბმა მიაღწია იყო მესამე ადგილი 1996 და 1998 წლის პრემიერლიგაში, ამავე წელს ევანსთან ერთად მწვრთნელად დაინიშნა ჟერარ ულიე, ნოემბერში ევანსი წავიდა. 2001 წლის სეზონში ლივერპულმა „ტრებლი“ შეასრულა და მოიგო: ასოციაციის თასი, ლიგის თასი და უეფას თასი. 2001-02 პრემიერლიგაში ლივერპულმა მეორე ადგილი დაიკავა და რამდენიმე ქულით ჩამორჩა არსენალს. 2003 წელს კლუბი მეოთხედ გახდა ლიგის თასის მფლობელი. ალტ=A silver trophy with red ribbons on it, set against a green background|მარცხნივ|მინი|2005 წლის უეფას ჩემპიონთა ლიგის თასი 2003-04 სეზონში ულიე გაათავისუფლეს და მის ნაცვლად მთავარი მწვრთნელი გახდა რაფაელ ბენიტესი. ლივერპულმა მილანი დაამარცხა და მოიგო 2004-05 წლის ჩემპიონთა ლიგა, თამაში ფრედ 3-3 დასრულდა, პენალტების სერიაში კი ლივერპულმა უკეთესი შედეგი აჩვენა. მომდევნო წელს ლივერპულმა სეზონი მესამე ადგილზე დაასრულა და გავიდა 2006 წლის ასოციაციის თასის ფინალში, სადაც ასევე პენალტების სერიაში დაამარცხა ვესტ ჰემ იუნაიტედი. 2006-07 სეზონში კლუბი ამერიკელი ბიზნესმენების ჯორჯ ჯილეტისა და ტომ ჰიქსის მფლობელობაში გადავიდა, ლივერპულის ღირებულება დავალიანებებთან ერთად შეფასდა £218.9 მილიონად. ლივერპული გავიდა 2007 წლის ჩემპიონთა ლიგის ფინალში, მეტოქე კვლავ მილანი იყო, 2005 წლისგან განსხვავებით ამჯერად თამაში იტალიელების სასარგებლოდ 2–1 დასრულდა. 2008-09 პრემიერლიგაში კლუბმა 86 ქულა დააგროვა, ეს ლივერპულისთვის მაქსიმუმი იყო, მაგრამ მაინც ჩამორჩა მანჩესტერ იუნაიტედს.
2009-10 პრემიერლიგა კლუბმა მეშვიდე ადგილზე დაასრულა და ჩემპიონთა ლიგის მიღმა დარჩა. ბენიტესი შეცვალა ფულემის მთავარმა მწვრთნელმა როი ჰოჯსონმა. 2010–11 სეზონში ვალების გამო ლივერპული გაკოტრების პირას მივიდა, 2010 წლის ოქტომბერში კლუბი გაიყიდა და ახალი მფლობელი გახდა Fenway Sports Group. ლივერპული ლიგაზე საშინელ შედეგებს აჩვენებდა, რის გამოც სეზონის შუაში ჰოჯსონი გაუშვეს და მწვრთნელად დაბრუნდა კენი დალგლიში. 2011–12 სეზონში ლივერპულმა მერვედ მოიგო ლიგის თასი და ასოციაციის თასის ფინალში გავიდა, მაგრამ პრემიერლიგაში მერვე ადგილი დაიკავა, რაც ბოლო 18 წლის განმავლობაში ყველაზე ცუდი შედეგი იყო. სეზონის ბოლოს დალგლიში გაუშვეს. მთავარი მწვრთნელი გახდა ბრენდან როჯერსი. 2013-14 სეზონში ლივერპულმა ბოლო პერიოდის ყველაზე კარგი შედეგი აჩვენა და ლიგის მოგების რეალური შანსი მიეცა, მაგრამ ბოლო ტურებში დაკარგული ქულების გამო, ტურნირი მეორე ადგილზე დასრულდა. ამ სეზონში ლივერპულა პრემიერლიგაში 101 გოლი გაიტანა, რაც 1895-96 სეზონის შემდეგ საუკეთესო მაჩვენებელია. 2014-15 პრემიერლიგის ცუდად დაწყების გამო 2015 წლის ოქტომბერში როჯერსი გაათავისუფლეს.
როჯერსი შეცვალა იურგენ კლოპმა. გერმანელი სპეციალისტის სადებიუტო სეზონში კლუბი გავიდა ლიგის თასის და ევროპა ლიგის ფინალში, მაგრამ ორივეგან დამარცხდა. ლივერპულმა 2018-19 პრემიერლიგაში 97 ქულა დააგროვა და მხოლოდ ერთი თამაში წააგო, რაც მეორე ადგილოსანისთვის მაქსიმალურია. კლოპმა ლივერპული გაიყვანა 2018 და 2019 წლების ჩემპიონთა ლიგის ფინალზე. პირველი ფინაალი დათმო, მაგრამ 2019 წელს ტოტენჰემ ჰოტსპურის 2–0 დამარცხებით მეექვსედ დაეუფლა ჩემპიონთა ლიგას. ლივერპულმა ბრაზილიურ ფლამენგოს 1–0 მოუგო და პირველად ფიფა-ს მსოფლიო საკლუბო ჩემპიონატის ტრიუმფატორი გახდა. 2019-20 პრემიერლიგაში გამარჯვებით კი ოცდაათწლიანი პაუზის შემდეგ კლუბმა მეცხრამეტედ მოიგო ინგლისის ჩემპიონობა (პირველი პრემიერლიგა).
ფერი და ლოგო
ალტ=A blue and white shirt and white shorts|მინი|ლივერპულის ფორმა 1892 -1896 წლებში ლივერპულის ფერად მიჩნეულია წითელი, თუმცა კლუბის დაარსების წლებში ფეხბურთელების ფორმა ლურჯი იყო და ჰგავდა თანამედროვე ევერტონის ფორმას. ლურჯი და თეთრი ფერი 1894 წელს ჩანაცვლდა წითლით. ქალაქის სიბოლო ლივერპულის ჩიტი კლუბის ლოგოდ 1901 წელს იქცა, თუმცა ფორმაზე 1955 წლამდე არ გამოჩენილა. ლივერპული გამოდიოდა წითელი მაისურით და თეთრი შორტით, 1964 წელს ბილ შენკილიმ გადაწყვიტა რომ ფეხბურთელების ფორმა მთლიანად წითელი ყოფილიყო. იან სტ ჯონი ავტობიოგრაფიაში იხსენებს, თუ როგორ გადაწყვიტა ბილ შენკილმ ანდერლეხტთან მატჩის წინ ფორმის შეცვლა.
ლივერპულის გასვლის ფორმა სრულად არასოდეს ყოფილა ყვითელი, ან თეთრი მაისური და შავი შორტები, მაგრამ გარკვეული ექსპერიმენტები ფერებში მაინც არსებობდა სხვადასხვა პერიოდში. სრულად ნაცრისფერი ფორმა დამტკიცდა 1987 წელს, რომელსაც ასევე გამოიყენებდნენ 1991-92 სეზონში, რომელიც შეცვალა მწვანე პერანგმა და თეთრმა შორტებმა. 1990-იან წლებში კლუბის გასვლით ფორმაზე სხვადასხვა ფერის კომბინაციებიც გვხდება, ოქროსფერი და მუქი ლურჯი, შავი და ნაცრისფერი და ეკრუ. 2008–09 სეზონამდე კლუბის ფერებში გვხვდება ყვითელი და თეთრი, მას შემდეგ კი შეიცვალა ნაცრისფერი ფორმით. კლუბს აქვს მესამე ფორმა ევროპული ტურნირებისთვის, მას ასევე იყენებენ შიდა ჩემპიონატშიც, თუ გასვლის ფორმის და მასპინძლის ფორმის ფერი ერთმანეთს ემთხვევა. 2012-დან 2015 წლამდე ტანსაცმლის სპონსორი იყო Warrior Sports, მათ ახალი მოდელი 2012–13 სეზონის სტარტზე წარადგინეს. 2015 წლის თებერვალში, Warrior-ის მშობელმა კომპანია New Balance-მა განაცხადა რომ ის აპირებდა ფეხბურთში შესვლას,Warrior-ის შემდეგ სპონსორობა დაეკისრა New Balance. 1985 წლამდე ლივერპულის ტანსაცმელს მხოლოდ ერთი სპონსორი Umbro ჰყავდა, რომელიც შეცვალა Adidas-მა, 1996 წლიდან 2006 წლამდე იყო Reebok. 2006 დან 2012-მდე კვლავ ადიდასი. 2020-21 წლიდან კლუბის ახალი სპონსორი ხდება Nike. მარცხნივ|მინი|ლივერპულის ლოგო შენკლის კარიბჭეზე ლივერპული იყო პირველი ინგლისური კლუბი, რომელმაც 1979 წელს სპონსორ Hitachi-ის ლოგო მაისურზე გამოსახა. მას შემდეგ სპონსორები იყვნენ: Crown Paints, Candy, Carlsberg და Standard Chartered. 1992 წელს Carlsberg-თან გაფორმებული ხელშეკურელბა იყო ყველაზე ხანგრძლივი ინგლისურ ფეხბურთში. Carlsberg-თან კონტრაქტი დასრულდა 2010–11 სეზონის დასაწყისში, მას შემდეგ სპონსორი გახდა Standard Chartered Bank.
ლივერპულის ემბლემა ჩიტი ადრე მაისურის მკერდზე იყო გაამოსახული. 1992 წელს კლუბის ასი წლის იუბილესთან დაკავშირებით ლოგოს ახალი ვერსია შეიქმნა, რომელზეც გამოსახეს შენკლის ჭიშკარი. მომდევნო წელს კლუბის ლოგოს ორივე კუთხეში დაამატეს ცეცხლი, რაც მარადიული ცეცხლია და პატივს მიაგებს ჰილსბროს კატასტროფაში დაღუპულებს. 2012 წლის Warrior Sports-მა ფორმიდან მოხსნა ჩირღდნები, დარჩა მხოლოდ ლოგო.
ჰიმნი
მთელ მსოფლიოში ამ სიმღერის დასახელება ასოცირდება სწორედ საფეხბურთო კლუბ „ლივერპულთან“. დღეს You”ll never walk alone შეიძლება მოისმინო შემდეგი ქვეყნების კლუბების ქომაგთა მიერ:
სტადიონი
ალტ=The interior of a stadium.|მინი|[[ენფილდი (სტადიონი)|ენფილდი ლივერპულის საშინაო არენა]] ენფილდი აშენდა 1884 წელს სტენლი პარკის მიმდებარე ტერიტორიაზე, ქალაქის ცენტრიდან 2 კილომეტრში. თავდაპირველად აქ თამაშობდა ევერტონი, სტადიონის მფლობელ ჯონ ჰოულდინგთან უთანხმოების შემდეგ კი გუდისონ პარკზე გადავიდნენ. 1892 წელს სტადიონის დაცარიელების შემდეგ ჰოულდინგმა ახალი კლუბი დააარსა, თავდაპირველად ენფილდის ტევადობა 20,000 იყო, ლივერპულის პირველ თამაშს ენფილდზე 100 გულშემატკივარი დაესწრო.
სტადიონზე კოპის სეცია პირველად 1906 წელს აშენდა, სადაც გულშემატკივრები სეტემბერში სტოკ სიტისთან მატჩზე გამოჩნდნენ. სექციას ამავე წელს ოფიციალურად ეწოდა სპიონ კოპის სახელი. რაც უკავშირდება ბურების მეორე ომს, სადაც ერთ-ერთ ბრძოლაში 300-მდე ლაკაშირელი დაიღუპა, უმეტესობა ლივერპულიდან. სულ კოპის სექციაში 28,000 ადამიანს შეეძლო ფეხზე დადგომა. ინგლისის არაერთ სტადიონზე იყო კოპის სტენდი, მაგრამ ენფილდის კოპის სექცია ყველაზე დიდი იყო და ზოგ თამაშში აქ უფრო მეტი ადამიანი იკრიბებოდა ვიდრე მთლიან სტადიონზე.
1990-იან წლებში ენფილდზე შესაძლებელი იყო 60,000-მდე გულშემატკივარის დასწრება. ტეილორის დადგენილების მიხედვით უსაფრთხოების გამო ყველა სტადიონი ვალდებული გახდა ფეხზე დასადგომი ადგილები გაეუქმებინდა, 1993-94 სეზონის შემდეგ სტადიონის მოცულობა შემცირდა 45,276-მდე. დადგენილებამ ხელი შეუწყო კემლინ როუდის სექციის რესტავრაციას, ამ ადგილს 2017 წლამდე ერქვა საუკუნოვანი სტენდი, მას შემდეგ კი კენი დალგლიშის სტენდის სახელს ატარებს. 1998 წელს ენფილდ როუდის გასწვრივ ახალი სექცია დაემატა, მაგრამ მის გახსნას პრობლემები მოყვა, რის გამოც გამაგრდა დამატებით ბოძების ჩასმით.
ენფილდის გაფართოების პრობლემურობის გამო 2002 წელს ლივერპულმა ახალი სტადიონის სტენლი პარკის სტადიონის მშენებლობის შესახებ განაცხადა. 2006 წელს ქალაქის საკრებულომ იჯარის წესით ტერიტრია გამოყო. 2007 წელს კლუბის მფლობელების შეცვლის შემდეგ, შეიქმნა სტადიონის ახალი პროექტი, რომელიც საკრებულობ რამდენიმე თვეში დაამტკიცა. სტადიონი უნდა გახსნილიყო 2011 წელს და სულ 60,000 გულშემატკივრისთვის იქნებოდა განკუთვნილი. სტადიონის მშნებლობა ფინანსური პრობლემების გამო 2008 წელს შეჩერდა. ლივერპულის მფლობელების შეცვლის შემდეგ, 2012 წლის ოქტომბერში, BBC Sport-ის ცნობით ვიდრე ახალი სტადიონი აშენდებდა იგეგმებოდა ენფილდის განახლება. ამით სტადიონის ტევადობა გაიზრდებოდა 45,276-მდე და დაჯდებოდა £150 მილიონი. ახალი რეკონსტრუქციის შემდეგ ენფილდზე დამსწრეთა რაოდენობა გაიზარდა 54,074-მდე. ეს ენფილდის რეკონსტრუქციის £260 მილიონიანი პროექტის ნაწილი იყო. იურგენ კლოპმა ენფილდზე ჩატარებული სამუშაობს „შთამბეჭდავი“ უწოდა.
მეტოქეები
მინი|ლივერპულის ფეხბურთელები (ნაცრისფერი) ოლდ ტრაფორდზე 2009 წლის 14 მარტი, ლივერპულმა ეს თამაში 4–1 მოიგო ლივერპულს ყველაზე დიდხნიანი დაპირისპირება აქვს თანაქალაქელ ევერტონთან, ორი კლუბის შეხვედრა მერსისაიდული დერბის სახელით არის ცნობილი. დაპირისპირება სათავეს კლუბის შექმნის წლებიდან იღებს, როცა ევერტონის საბჭოსა და კლუბის პრეზიდენტს შორის უთანხმოება წარმოიშვა ენფილდის საკითხზე. მერსისაიდული დერბი ის იშვიათი გამონაკლისია, სადაც გულშემატკივრები რაიმე ფაქტორით არ ახდენენ ერთმანეთისგან გამიჯვნას, ამიტომ ხშირად მოიხსენიება როგორც „მეგობრული დერბი“. 1980-იანი წლების შემდეგ მეტოქეობა კიდევ უფრო მწვავე გახდა, პრემიერლიგის ეგიდით გამართულ თამაშებში ხშირია წითელი ბარათები. ქალაქში ლივერპულის მხარდამჭერები უფრო მრავლად არიან ვიდრე ევერტონის.
ქალაქ ლივერპულსა და მანჩესტერს შორის მეტოქეობა მე-19 საუკუნიდან ინდუსტრიულ რევოლუციასთან ერთად იწყება. France Football-ის მიხედვით ლივერპული და მანჩესტერი ინგლისის ორი ყველაზე წარმატებული კლუბია, მათ ყველაზე მეტი ჯილდო აქვთ მოგებული როგორც ქვეყნის შიდა, ასევე ევროპულ ტურნირები. ამ ორი კლუბის ერთმანეთთან თამაში მსოფლიოში ერთ-ერთ ყველაზე დიდ და სანახაობრივ დაპირისპირებად მიიჩნევა. 1964 წლიდან 1967 წლამდე ლივერპული და იუნაიტედი მონაცვლეობით ხდებოდა ინგლისის ჩემპიონი, 1968 წელს მანჩესტერ იუნაიტედი გახდა პირველი ინგლისური კლუბი, რომელმაც ევროპის თასი მოიგო, რასაც მოყვა ლივერპულის ოთხჯერ ევროპის თასის მოგება. ჯამში ლივერპულის და მანჩესტერის ანგარიშზე 39 ლიგა და 9 ჩემპიონთა ლიგაა. 1970-იან და 1980-იან წლებში ლივერპული დომინირებდა, მას შემდეგ, რაც ინგლისის უმაღლესი ჩემპიონატი პრემიერლიგად გადაკეთდა წარამტება იუნაიტედისკენ გადაიხარა, ლივერპულმა კი 30 წელი ინგლისის ჩემპიონობის გარეშე გაატარა. ამ ორმა კლუბმა პირველ და მეორე ადგილზე ლიგა მხოლოდ ხუთჯერ დაასრულეს. იშვიათია ერთი კლუბიდან მეორეში ფეხბურთელის გადასვლა. ბოლო ტრანსფერი შედგა 1964 წელს, როცა მანჩესტერ იუნაიტედის ფილ ჩიზნალიმ კარიერა ლივერპულში გააგრძელა.
კლუბის კაპიტნები
1892 წლიდან ლივერპულს 45-მა ფეხბურთელმა უკაპიტნა. ენდრიუ ჰანა იყო პირველი კაპიტანი, მას შემდეგ რაც კლუბი დაშორდა ევერტონს და დამოუკიდებელი ასპარეზობა დაიწყო. ალექს რაისბეკი ლივერპულს მეთაურობდა 1899 წლიდან 1909 წლამდე და ითვლებოდა ყველაზე ხანგრძლივ კაპიტნად, ეს რეკორდი გააუმჯობესა სტივენ ჯერარდმა, 2003–04 სეზონის შემდეგ მან 12 სეზონი გაატარა კაპიტნის სამკლაურით. 2015 წელს ჯერარდი ლოს ანჯელეს გალაქსში წავიდა, შემცვლელი გახდა ჯორდან ჰენდერსონი.
სეზონის ფეხბურთელები
ალტ=The head and torso of a man with short, brown hair. He is wearing a red shirt and a black armband.|მინი|[[სტივენ ჯერარდი ოთხგზის გამარჯვებული]] ალტ=The head and torso of a man with short, dark hair. He is wearing a red shirt.|მინი|[[ლუის ალბერტო სუარესი|ლუის სუარესი ორგზის გამარჯვებული]]
სქოლიო
კატეგორია:ინგლისის საფეხბურთო კლუბები კატეგორია:ლივერპული კატეგორია:ლივერპული (საფეხბურთო კლუბი) კატეგორია:ინგლისის პრემიერლიგის კლუბები
რუსთავის შემოერთება
რუსთავის შემოერთება — 1115 წელს საქართველოს სამეფო ხელისუფლების მიერ ფეოდალური მონარქიის გაძლიერება-ცენტრალიზაციისათვის გატარებული ერთ-ერთი მნიშვნელოვანი ღონისძიება. 1115 წელს, როდესაც დავით IV აღმაშენებელი მუხრანში იმყოფებოდა და სელჩუკები მის თავდასხმას არ ელოდნენ, გიორგი ჭყონდიდელ-მწიგნობართუხუცესმა მტერს რუსთავი გამოსტაცა და საქართველოს სამეფოს შემოუერთა. დიდი ფეოდალური ქალაქისა და მოხერხებული სტრატეგიული პუნქტის შემოერთებას მტად დიდი მნიშვნელობა ჰქონდა საქართველოს შემდგომი გაძლიერებისათვის.
ლიტერატურა
კატეგორია:საქართველოს ისტორია
ელიგუმ ორბელი
ელიგუმ ლიპარიტის ძე ორბელი (გ. დაახლოებით 1195/1196) — XII საუკუნის II ნახევრის მოღვაწე, საქართველოდან გადახვეწილი ლიპარიტ ორბელის ძე.
სტეფანოს ორბელიანის ცნობით, მან ირანის ათაბაგისაგან სამამულოდ მიიღო ქალაქი ჰამიანი და 12 წლით დაინიშნა რეის, ისპაჰანისა და ყაზვინის ამირად. შემდეგ ელიგუმმა მამულები მიიღო ნახევაჭანში (ციხე ერენჯაკი, სოფელი ჭაჰუკი და ქალასრაჰი) და გამუსლიმანდა.
ლიტერატურა
კატეგორია:ორბელები კატეგორია:გარდაცვლილი 1195
ახლო და შუა აღმოსავლეთი
გეოგრაფიული მდებარეობა და საზღვრები
რეგიონის გეორაფიული საზღვრების დადგენაზე მართალია ერთგვარი თავშეკავება არსებობდა, თუმცა მაინც იქნა მიღწეული არაფორმალური კონსესუსი. ამ შეთანხმების თანახმად აქამდე წინა აღმოსავლეთის მთელი რეგიონი გადაჭიმული იყო თურქეთიდან (ჩრდილოეთ საზღვარი) სუდანამდე (სამხრეთის საზღვარი) და ირანიდან (აღმოსავლეთის საზღვარი) მაროკომდე (დასავლეთის საზღვარი).
თუმცა, საბჭოთა კავშირის დაშლამ აუცილებელი გახადა გეოგრაფიული ტერმინების ახლებური განსაზღვრა. ამგვარად, რეგიონის საზღვარმა უფრო ჩრდილოეთით გადაინაცვლა. როგორც ევროპელი მკვლევარები მიიჩნევენ, ყოფილი საბჭოთა კავშირის სამხრეთი ტერიტორიები — სამხრეთ კავკასიასა და ცენტრალურ აზიაში, კულტურულად, ეთნიკურად, ლინგვისტურად და რელიგიურად ისტორიული წინა აღმოსავლეთის ნაწილი იყო. როგორც ცნობილია, ცენტრალური აზიის ამ ქვეყნებიდან ექვსი რესპუბლიკა უმეტესწილად მუსლიმანურია. ტაჯიკეთში სალაპარაკო ენა სპარსული ენის ოჯახს მიეკუთვნება, დანარჩენი ხუთი რესპუბლიკის ენა კი თურქულ ენას ენათესავება. ისტორიული ადგილები, როგორებიცაა სამარყანდი და ბუხარა წინა აღმოსავლეთის ისტორიისათვის ისეთივე მნიშვნელოვანია როგორც ისპაჰანი და დამასკო. ყოფილ საბჭოთა კავშირის რესპუბლიკების დამოუკიდებლობის კვალდაკვალ წინა აღმოსავლეთმა თითქოს იგივე მნიშვნელობა შეიძინა, როგორც მას ეს ოსმალეთის იმპერიის დროს ჰქონდა.
ჰელმუტ მეიხერის მიხედვით წინა აღმოსავლეთი თავის მხრივ იყოფა ოთხ დიდ სუბზონად, რომლებიც „არც თუ უსამართლოდ“ შესაბამის გეოგრაფიულ კონფლიქტურ ზონას ემთხვევა:
ლიტერატურა
კატეგორია:ახლო აღმოსავლეთი კატეგორია:ჩრდილოეთი აფრიკა კატეგორია:ცენტრალური აზია
ტინოგასტის დეპარტამენტი
ტინოგასტის დეპარტამენტი (Departamento Tinogasta) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 22 570 ადამიანს შეადგენდა. ფართობი 23 582 კმ²-ია.
დეპარტამენტის ადმინისტრაციული ცენტრია ქალაქი ტინოგასტა.
რესურსები ინტერნეტში
კატეგორია:კატამარკის პროვინციის დეპარტამენტები
მთადეკეულის წმინდა გიორგის ეკლესია
მთადეკეულის წმინდა გიორგის ეკლესია — ეკლესია გორის მუნიციპალიტეტის სოფელ წითელწყაროსთან, მდინარე თეძმის მარცხენა ნაპირზე, ნასოფლარ მთადეკეულის ცენტრში, შემაღლებულ ადგილას. თარიღდება IX საუკუნით.
ეკლესია დარბაზულია (4,9 X 7,5 მ), ნაგებია დიდი ზომის ნატეხი ქვით (წყობა ირეგულარულია). ეკლესია ძლიერ დაზიანებულია: ჩანგრეულია გადახურვა, სანახევროდ დანგრეულია კედლები. აღმოსავლეთის და დასავლეთის კედლები შემორჩენილია 2 მეტრის სიმაღლეზე. შესასვლელი სამხრეთიდანაა. აღმოსავლეთ კედელში სარკმელია. ჩრდილოეთ კედელში მცირე ნიში.
ლიტერატურა
კატეგორია:გორის მუნიციპალიტეტის ტაძრები კატეგორია:წმინდა გიორგის სახელობის ეკლესიები
დაუსწრებელი განათლება
დაუსწრებელი განათლება — წარმოებისაგან მოუწყვეტლად საშუალო და უმაღლესი კვალიფიკაციის სპეციალისტების მომზადება დაუსწრებელი სწავლების სისტემის საშუალო და უმაღლეს სასწავლებლებში ან მათ დაუსწრებელ განყოფილებებსა და ფაკულტეტებზე.
საბჭოთა კავშირში 1938 წლამდე დაუსწრებელი განათლების ქსელი ვითარდებოდა ერთიანი გეგმის გარეშე, არ იყო დადგენილი მსმენელთა მიღების რაოდენობა, სწავლების ვადა და სასწავლო რეჟიმი. დაუსწრებელ სწავლებაში ჩაბმული მსმენელები არ იყვნენ უზრუნველყოფილი სათანადო სახელმძღვანელოებით, მეთოდური ხასიათის დამხმარე ლიტერატურითა და სასწავლო პროგრამებით. 1938 წლის 29 აგვისტოს დადგენილებით დაწესდა დაუსწრებელი სწავლების რამდენიმე ორგანიზებული ფორმა, უმაღლეს სასწავლებლებში ჩატარდა ბევრი საორიენტაციო ღონისძიება, მსმენელები განთავისუფლდნენ სწავლის ქირისაგან. საქართველოში ამ დროს ჩამოყალიბდა დაუსწრებელი პედაგოგიკური ინსტიტუტი, რომელიც შემდეგ შეუერთდა თბილისის სახელმწიფო უნივერსიტეტის დაუსწრებელ განყოფილებას. 1990-იან წლებში დაუსწრებელი სწავლების განყოფილებები ჰქონდა თითქმის ყველა წამყვან ქართულ უმაღლეს სახელმწიფო სასწავლებელს, ასევე ჰუმანიტარული პროფილის ზოგიერთ კერძო სასწავლებელს. უმაღლესი განათლების შესახებ კანონის (2004) თანახმად, დაუსწრებელი განათლების ქსელი საქართველოში გაუქმდა.
ლიტერატურა
კატეგორია:განათლება საქართველოში
ენტონი ქვინი
ენტონი ქვინი (Anthony Quinn; დ. 21 აპრილი, 1915, ჩიუაუა, მექსიკა — გ. 3 ივნისი, 2001, ბოსტონი, აშშ) — მექსიკური წარმოშობის ამერიკელი მსახიობი, მხატვარი, მწერალი. ნათამაშები აქვს ისეთ წარმატებულ ფილმებში, როგორებიცაა „ბერძენი ზორბა“, ლოურენს არაბი, გზა. ორჯერ მოიპოვა ოსკარი კაცის მეორეხარისხოვანი როლის საუკეთესო შესრულებისათვის (1952, 1956).
რესურსები ინტერნეტში
კატეგორია:ამერიკელი მსახიობები კატეგორია:მექსიკელი მსახიობები კატეგორია:დაბადებული 21 აპრილი კატეგორია:დაბადებული 1915 კატეგორია:გარდაცვლილი 3 ივნისი კატეგორია:გარდაცვლილი 2001 კატეგორია:ოსკარის მფლობელი კინომსახიობები
ლიზინგი
ლიზინგის (lease — ქირით გაცემა) შემოღება უკავშირდება სატელეფონო კომპანია „ბულის“ მიერ განხორციელებულ ოპერაციებს. მისმა ხელმძღვანელობამ 1877 წელს მიიღო გადაწყვეტილება, კი არ გაეყიდა თავისი სატელეფონო აპარატები, არამედ გაეცა იჯარით. თუმცა პირველი საზოგადოება, რომლის ძირითადი საქმიანობის საფუძველიც გახდა ლიზინგური ოპერაციები, შეიქმნა 1952 წელს, სან-ფრანცისკოში. ეს იყო კომპანია „იუნაითედ სთეითს ლიზინგ კორპორეიშნ“ (ჰენრი შონფელდი), და ამდენად აშშ გახდა ახალი ბიზნესის, კერძოდ, საბანკო ბიზნესის სამშობლო.
მსოფლიო პრაქტიკაში ტერმინი „ლიზინგი“ გამოიყენება, როგორც ხანგრძლივი მოხმარების საქონლის იჯარაზე დაფუძნებული გარიგება. იმის მიხედვით, თუ რა ვადითაა დადებული იჯარის ხელშეკრულება, განასხვავებენ იჯარის ოპერაციების 3 სახეს: მოკლევადიანი იჯარა-რენტინგი (ერთი დღიდან ერთ წლამდე); საშუალო ვადიანი იჯარა-ხაირინგი (1-დან 3 წლამდე); გრძელვადიანი იჯარა-ლიზინგი (3-დან 20 წლამდე და მეტი). ამიტომ ლიზინგის ქვეშ მოიაზრება მანქანებისა და მოწყობილობების გრძელვადიანი იჯარა ან მანქანებისა და მოწყობილობების იჯარის ხელშეკრულება, რომელიც ნაყიდია იჯარის გამცემის მიერ მოიჯარისათვის სამეწარმეო მიზნით გამოყენებისათვის და რომელზეც საკუთრების უფლებას იჯარის მთელი ვადის მანძილზე ინარჩუნებს მეიჯარე.
გარდა ამისა, ლიზინგი შეიძლება განვიხილოთ, როგორც სპეციალიზირებული ლიზინგური კომპანიების (რომლებიც მოიპოვებს მესამე პირისათვის ქონებას და გადასცემს გრძელვადიანი იჯარით) შუამავლობით ძირითად ფონდებში დაბანდებების ფინანსირების სპეციფიკური ფორმა. ამგვარად, ლიზინგური კომპანია ფაქტობრივად აფინანსებს, აკრედიტებს მოიჯარეს, ამიტომ ლიზინგი ზოგჯერ მოიხსენიება, როგორც „კრედიტი-იჯარა“. განსხვავებით ყიდვა-გაყიდვისაგან, რომლის დროსაც საკუთრების უფლება საქონელზე გადადის გამყიდველიდან მყიდველზე, ლიზინგის დროს საკუთრების უფლება იჯარის საგანზე უნარჩუნდება მეიჯარეს, ხოლო ლიზინგის მიმღები მოიპოვებს მას მხოლოდ დროებით სარგებლობაში. ლიზინგის ხელშეკრულების ვადის გასვლის შემდეგ ლიზინგის მიმღებს შეუძლია შეისყიდოს იჯარის ობიექტი შეთანხმებული ფასით, გააგრძელოს ლიზინგის ხელშეკრულება ან დაუბრუნოს იჯარის ობიექტი მესაკუთრეს. ეკონომიკური თვალსაზრისით, ლიზინგს აქვს მსგავსება კრედიტთან, რომელიც გაცემულია მოწყობილობის შესაძენად. კრედიტის დროს ძირითად ფონდებში მსესხებელს ვალების დასაფარავად შეაქვს გადასახადები დადგენილ ვადებში. ამასთან ბანკი კრედიტის დაბრუნების უზრუნველსაყოფად ინარჩუნებს საკუთრების უფლებას დაკრედიტებულ ობიექტზე სესხის სრულ დაბრუნებამდე. ლიზინგის დროს მოიჯარე ხდება იჯარით აღებული ობიექტის მესაკუთრედ მხოლოდ ხელშეკრულების ვადის გასვლამდე და საიჯარო ქონების ღირებულების სრულ გადახდამდე. თუმცა ამგვარი მსგავსება დამახასიათებელია მხოლოდ ფინანსური ლიზინგისათვის, ლიზინგის მეორე სახე-ოპერატიული ლიზინგი ხასიათდება კლასიკურ იჯარასთან დიდი მსგავსებით.
თავისი იურიდიული ბუნებით, ლიზინგური გარიგება ითვლება საინვესტიციო ფასეულობების გრძელვადიანი იჯარის თავისებურ სახედ. ლიზინგური ოპერაციების ზუსტ განსაზღვრას აქვს დიდი პრაქტიკული მნიშვნელობა, რადგან კანონით დადგენილი მისი გაფორმების ფორმის დაუცველობისას, ის არ შეიძლება მიჩნეულ იქნას ლიზინგურ გარიგებად, რაც ოპერაციის მონაწილეებისათვის გამოიწვევს არასასურველ ფინანსურ შედეგებს. ლიზინგის გამცემი არ ეყრდნობა აინაზღაუროს ყველა თავისი დანახარჯი ერთი ლიზინგის მიმღებისაგან შემოსული სალიზინგო გადასახადის ხარჯზე; ლიზინგური ხელშეკრულება, როგორც წესი, იდება 2-5 წლით. რაც გაცილებით ცოტაა მოწყობილობის ფიზიკური ცვეთის ვადაზე და შეიძლება ლიზინგის მიმღების მიერ ნებისმიერ დროს შეწყდეს.
რესურსები ინტერნეტში
კატეგორია:სახელშეკრულებო სამართალი კატეგორია:სამართალი საკუთრების შესახებ კატეგორია:სამეწარმეო სამართალი კატეგორია:ბიზნეს ტერმინები კატეგორია:იურიდიული დოკუმენტები
სანგასტეს მუნიციპალიტეტი
სანგასტეს მუნიციპალიტეტი (Sangaste vald) — სასოფლო მუნიციპალიტეტი ესტონეთში, ვალგამაას მაზრაში.
რესურსები ინტერნეტში
კატეგორია:ვალგამაას მუნიციპალიტეტები
რუსთავის ცემენტის ქარხანა
250px|thumb რუსთავის ცემენტის ქარხანა — საქართველოს ერთ-ერთი მსხვილი საწარმო. ქარხნის I-II ტექნოლოგიის ხაზი ამუშავდა 1956 წელს, III ხაზი — 1965 წელს. 1970 წელს ქარხანამ აითვისა წარმოება სულფმდგრადი, დაბალტუტიანი და დაბალთერმიული ცემენტისა, რომელსაც ენგურის უნიკალური თაღოვანი კაშხალის  მშენებლობისათვის იყენებდნენ. ცემენტის ამ სახეობას ხარისხის სახელმწიფო ნიშანი აქვს მინიჭებული.
ვიაზმა (მრავალმნიშვნელოვანი)
ვიაზმა შეიძლება აღნიშნავდეს:
გალეევო (ბაშკირეთი)
გალეევო (Ғәле) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 22 ადამიანი. რაიონულ ცენტრ ბაიმაკიდან დაშორებულია 18 კილომეტრით. უახლოესი რკინიგზის სადგურია სიბაი, რომელიც დაშორებულია 23 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბაიმაკის რაიონის სოფლები
ტოპეს-დე-კოლანტესი
ტოპეს-დე-კოლანტესი (Gran Parque Natural Topes de Collantes) — დიდი დაცული ტერიტორია კუბის ცენტრალურ ნაწილში, სიერა-დელ-ესკამბრაის ქედზე. მდებარეობს ქალაქ ტრინიდადიდან 20 კილომეტრში. ტერიტორიის სიმაღლეა ზღვის დონიდან 800 მ. ფართობი 110 კმ². მღვიმური მდინარეები, ტბები, ჩანჩქერები, კანიონები და ბუნების სხვ. ღირსშესანიშნაობები ქმნიან თვალწარმტაც ლანდშაფტებს. განვითარებულია სხვადასხვაგვარი მიკროკლიმატი, ზომიერი ტენიანობა.
იზრდება ორქიდეის 40-ზე მეტი ადგილობრივი სახეობა, 100 სახეობის გვიმრისნაირი, გვხვდება აგრეთვე ფიჭვი, ევკალიპტი, მაგნოლია, ჟასმინი და ფლორის სხვა სახეობები. მრავალფეროვანია ცხოველთა სამყარო.
რესურსები ინტერნეტში
კატეგორია:კუბის პარკები
ივანე ორბელი
ივანე ორბელი — XII საუკუნის I ნახევრის ქართველი მოღვაწე, ქართულ წყაროებში მოხსენიებული პირველი ორბელი. ორბელმა სხვებთან ერთად მხედრული სიმარჯვითა და მოხერხებით 1110 თურქებს წაართვა მნიშვნელოვანი ციხე-ქალაქი სამშვილდე, რის შემდეგ თურქებმა უბრძოლველად დატოვეს ქვემო ქართლის დიდი ნაწილი.
სტეფანოს ორბელიანის ცნობით, 1128 ორბელისა და მისი შვილის სუმბატის სარდლობით ქართველებმა აიღეს ქ. ხუნანი.
ლიტერატურა
კატეგორია:ორბელები
Yes-ის დისკოგრაფია
აქ წარმოდგენილია პროგრესული როკ-ჯგუფ Yes-ის დისკოგრაფია. მას გამოცემული აქვს 21 სტუდიური ალბომი, 14 საკონცერტო ალბომი, 32 კომპილაციური ალბომი, 34 სინგლი და 19 ვიდეო ალბომი.
სქოლიო
დისკოგრაფია კატეგორია:როკ-ჯგუფების დისკოგრაფიები
ვალიე-ვიეხოს დეპარტამენტი
ვალიე-ვიეხოს დეპარტამენტი (Departamento Valle Viejo) — დეპარტამენტი არგენტინაში, კატამარკის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 23 707 ადამიანს შეადგენდა. ფართობი 540 კმ²-ია.
დეპარტამენტის ადმინისტრაციული ცენტრია ქალაქი სან-ისიდრო.
რესურსები ინტერნეტში
კატეგორია:კატამარკის პროვინციის დეპარტამენტები
ავთანდილ დაუშვილი
ავთანდილ პარმენის ძე დაუშვილი (დ. 1 სექტემბერი, 1920, ჭიათურა, — გ. 20 ივლისი, 1984, თბილისი) — ქართველი ინჟინერი მიწისქვეშა ნაგებობათა მშენებლობის დარგში. ტექნიკურ მეცნიერებათა დოქტორი (1973), პროფესორი (1973), საქართველოს მეცნიერების დამსახურებული მოღვაწე (1984).
დაამთავრა თბილისის რკინიგზის ტრანსპორტის ინჟინერთა ინსტიტუტის ხიდებისა და გვირაბების ფაკულტეტი (1947). 1948–1959 წლებში მუშაობდა თბილისის რკინიგზის ტრანსპორტის ინჟინერთა ინსტიტუტში, 1959–1964 წლებში — საქართველოს პოლიტექნიკურ ინსტიტუტში, გვირაბებისა და მეტროპოლიტენების კათედრაზე. 1964 წლიდან გარდაცვალებამდე ამ კათედრას ხელმძღვანელობდა. დაუშვილმა შექმნა სხვადასხვა დანიშნულების გვირაბების ჰიდროიზოლაციის ახალი ხერხები და კონსტრუქციები, მან პირველმა ჩამოაყალიბა გვირაბების მუდმივი სამაგრის გაანგარიშების მატრიცული ხერხი. მიღებული აქვს სახელმწიფო ჯილდოები.
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 1920 კატეგორია:ჭიათურის მუნიციპალიტეტში დაბადებულები კატეგორია:გარდაცვლილი 20 ივლისი კატეგორია:გარდაცვლილი 1984 კატეგორია:ქართველი ინჟინრები კატეგორია:ხალხთა მეგობრობის ორდენის კავალრები ა
ივანე სუმბატის ძე ორბელი
ივანე სუმბატის ძე ორბელი — XII საუკუნის სახელმწიფო მოღვაწე, მანდატურთუხუცესი და ამირსპასალარი გიორგი III-ის დროს.
ორბელი იყო დავით V-ის ძის დემნა (დემეტრე) უფლისწულის სიმამრი და სწორედ მისი გამეფების მიზნით მოაწყო დიდი აჯანყება გიორგი III-ის წინააღმდეგ. აჯანყების დამარცხების შემდეგ ორბელი შეიპყრეს, თვალები დასთხარეს და მოკლეს.
ლიტერატურა
კატეგორია:ორბელები
ტაჰევის მუნიციპალიტეტი
ტაჰევის მუნიციპალიტეტი (Taheva vald) — სასოფლო მუნიციპალიტეტი ესტონეთში, ვალგამაას მაზრაში.
რესურსები ინტერნეტში
კატეგორია:ვალგამაას მუნიციპალიტეტები
კუვატოვო (ბაიმაკის რაიონი)
კუვატოვო  (Ҡыуат) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99%).
სქოლიო
კატეგორია:ბაიმაკის რაიონის სოფლები
ვასილ არაბიძე
ვასილ (ვასო) ოქროპირის ძე არაბიძე (დ. 21 თებერვალი, 1881, ზესტაფონი — გ. 8 აგვისტო, 1951, თბილისი, საქართველოს სსრ, სსრკ) — ქართველი მსახიობი, რევოლუციური მოძრაობის აქტიური მონაწილე.
ბიოგრაფია
ახალგაზრდა ჩაება რევოლუციურ მოძრაობაში. 1902 წელს გადაასახლეს, საიდანაც გაიქცა და მოხვდა მოსკოვში. იქ მან შეადგინა მებრძოლთა რაზმი, რომელიც აქტიურად იბრძოდა 1905 წლის რევოლუციის ბარიკადებზე. ამ დროს დაუახლოვდა სახელგანთქმულ რუს მომღერალს თედორე შალიაპინს.
1908 წლიდან მუშაობდა პროფესიულ თეატრში, ასრულებდა სახასიათო და დრამატულ როლებს. 1916 წელს ითამაშა პირველ ქართულ მხატვრულ ფილმ „ქრისტინეში“, უფრო გვიან – ფილმებში: „სურამის ციხე“ (1921), „მამის მკვლელი“ (1924), „ბელა“ (1927), „უკანასკნელი ჯვაროსნები“ (1934), „დავით გურამიშვილი“ (1946) და სხვა.
რესურსები ინტერნეტში
კატეგორია:დაბადებული 21 თებერვალი კატეგორია:დაბადებული 1881 კატეგორია:გარდაცვლილი 8 აგვისტო კატეგორია:გარდაცვლილი 1951 კატეგორია:ქართველი მსახიობები კატეგორია:ზესტაფონის მუნიციპალიტეტში დაბადებულები კატეგორია:დიდუბის პანთეონში დაკრძალულები
პი (რიცხვი)
thumb|360px|right|როცა წრეწირის დიამეტრი ერთია, მისი სიგრძე π-ის ტოლია პი ან  — ნამდვილი ტრანსცენდენტური (და ამიტომ ირაციონალური) რიცხვი, რომელიც დაახლოებით 3.14159-ს უდრის და წრეწირის სიგრძის მის დიამეტრთან შეფარდების ტოლია.
სქოლიო
კატეგორია:მათემატიკური მუდმივები კატეგორია:ტრანსცენდენტური რიცხვები
ადრიანოპოლის ზავი
ადრიანოპოლის სამშვიდობო ხელშეკრულება (ადრიანოპოლის ზავი) — რუსეთის იმპერიასა და ოსმალეთის იმპერიას შორის დადებული რამდენიმე სამშვიდობო ხელშეკრულება, ხელმოწერილი ადრიანოპოლიში (ედირნე).
Get on Your Boots
ისტორია
სიმღერის ერთ-ერთმა პირველმა ვერსიამ გაჟონა სერვისზე YouTube. 2008 წლის აგვისტოში სიმღერას ჯერ კიდევ უწოდებდნენ „Sexy Boots“. მოგვიანებით მას ოფიციალურად ეწოდა „Get on Your Boots“. 2009 წლის იანვარში სინგლი ოფიციალურად გავრცელდა ინტერნეტის მეშვეობით.
სტილი
სიმღერა თავისი სტილით ახლოს არის ალბომების Achtung Baby, Zooropa და Pop განწყობასთან - ელექტრონული მუსიკის, გიტარის მძიმე რიფებისა და ჯგუფისათვის დამახასიათებელი ტიპური მელოდიურობის ნაზავი.
მუსიკალური ვიდეო
სიმღერის მუსიკალური ვიდეოს რეჟისორია ალექ კორტესი, რომელმაც მანამდე ითანამშრომლა ჯგუფთან ვიდეოების „Vertigo“ და „City of Blinding Lights“ გადაღებისას. ვიდეო გადაიღეს ლონდონში. მასში ნაჩვენები იქნა ქალის დომინირება მამაკაცებზე. The Edge-ის თქმით, ქალები თავის ხელში იღებენ ყველაფერს, რადგან მამაკაცებმა ყველაფერი გააფუჭეს - პოლიტიკურად, სოციალურად და ეკონომიკურად.
ვიდეოს პრემიერა უნდა გამართულიყო 2009 წლის 30 იანვარს, მაგრამ კლიპი არ იყო დასრულებული და დანიშნული პრემიერაც გადაიდო. ამასთან, ვიდეორგოლის დაუსრულებელი ვარიანტი გამოჩნდა სერვისზე YouTube. მოგვიანებით გამოვიდა სრული ვერსია.
სქოლიო
კატეგორია:2009 წლის სიმღერები კატეგორია:U2-ს სიმღერები
შერონ რობინსონი
ადრეული ცხოვრება და განათლება
რობინსონი დაიბადა ლონდონში, მაგრამ ცხოვრობდა კორნუოლში 6-დან 19 წლამდე. იგი სწავლობდა ჰელსტონის სათემო კოლეჯში დასავლეთ კორნუოლში და ბუდჰეივენის სათემო სკოლაში კორნუოლის ჩრდილოეთ სანაპიროზე. იგი დაბრუნდა ლონდონში ლონდონის საუნივერსიტეტო კოლეჯში გენეტიკისა და ბოტანიკის შესასწავლად და დაამთავრა 1983 წელს. შემდეგ იგი ორი წლის განმავლობაში მუშაობდა სტუდენტურ პოლიტიკაში, ჯერ ლონდონის საუნივერსიტეტო კოლეჯში (UCL-ში), ჯერ რწმუნებულად და შემდეგ პროფკავშირის პრეზიდენტად (UCLU), რომელიც დაინტერესებული იყო სტუდენტების განათლებითა და კეთილდღეობით. ასევე იყო სტუდენტთა ეროვნული კავშირის აღმასრულებელი ოფიცერი.
1986 წელს მან დაასრულა სამეცნიერო განათლების შესწავლა ლონდონის კინგს კოლეჯში და ერთი წლის განმავლობაში ასწავლიდა მეცნიერებას ლონდონის ჰამფსტედის სკოლაში. შემდეგ იგი დაბრუნდა ლონდონის საუნივერსიტეტო კოლეჯში 1987 წელს, რათა დაეწყო დოქტორის ხარისხისთვის სწავლა პროფესორ ჯორჯ სტიუარტთან, თემაზე „აზოტის მეტაბოლიზმი სტაფილოს უჯრედულ კულტურაში“, რომელიც მან დაასრულა 1990 წელს. სკოლის დამთავრების შემდეგ მას ეკავა დოქტორანტურის პოსტები აშშ-ში დიუკის უნივერსიტეტში (1991) და ბიოლოგიურ მეცნიერებათა სკოლაში, ავსტრალიის ეროვნულ უნივერსიტეტში, კანბერაში (1992-1995).
კარიერა და გავლენა
რობინსონი 1996 წელს ვოლონგონგის უნივერსიტეტის მცენარეთა ფიზიოლოგიის პირველი ლექტორი გახდა, ხოლო 2016 წელს გახდა უფროსი პროფესორი. ის არის მცენარეთა ეკოფიზიოლოგი და კლიმატის ცვლილების ბიოლოგი. მისი კვლევა შეისწავლის, თუ როგორ რეაგირებენ მცენარეები კლიმატის ცვლილებაზე ინტეგრირებული სისტემების მიდგომით, მოლეკულური და ეკოლოგიური ტექნიკის გამოყენებით. მთელი თავისი კარიერის განმავლობაში იგი მუშაობდა მეტაბოლური პროცესების კვლევის ახალ მეთოდებზე და აქვს გამოცდილება მცენარეთა აზოტის მეტაბოლიზმში, უჯრედულ სუნთქვაში, ფოტოსინთეზსა და ფოტოპროტექტორულ მექანიზმებში (როგორც ხილული, ისე ულტრაიისფერი გამოსხივებისთვის). ადრეული კარიერის მნიშვნელოვანი მომენტები იყო ფერმენტ გლუტამატ დეჰიდროგენაზას როლის დემონსტრირება აზოტის მობილიზაციაში. მისი ერთ-ერთი ყველაზე გავლენიანი ნამუშევარი იყო მასის სპექტრომეტრიის მეთოდების შემუშავება, მცენარეთა სუნთქვის ხელშემწყობი გზების საზომად, რამაც საშუალება მისცა მცენარეთა სტრესის ფიზიოლოგიისა და თერმორეგულაციის შეფასებას.
რობინსონმა ანტარქტიდის მცენარეულობის პირველი გრძელვადიანი მონიტორინგი 2000 წელს დააარსა. მას შემდეგ მისმა აღმოჩენებმა აჩვენა, რომ ცვლილებები ხდება მცენარეთა ამ თემებში უპრეცედენტო სიჩქარით, მათ შორის სახეობების ცვლა აღმოსავლეთ ანტარქტიდის ხმელეთის თემებში და მცენარეთა ჯანმრთელობის დაქვეითება კლიმატის ცვლილების გამო. კვლევა წარმოადგენს ერთ-ერთ პირველ მტკიცებულებას, რომ კლიმატის ცვლილება და ოზონის შრის დაქვეითება გავლენას ახდენს აღმოსავლეთ ანტარქტიდის ხმელეთის თემებზე.
რობინსონი იყო იზოტოპური ანალიზისა და სხვა ქიმიური შემქმნელების გამოყენების პიონერი იმის გასაგებად, თუ როგორ ფუნქციონირებს ანტარქტიდის ხავსები და როგორ მოქმედებს კლიმატის ცვლილება ანტარქტიდის მცენარეებზე. რადიოკარბონული ბომბის ნაკადის გამოყენებით კვლევის შედეგად მან შეძლო ანტარქტიდის ხავსების დათარიღება - მიიღო გრძელვადიანი ზრდის ჩანაწერები, რომლებიც აჩვენებენ, რომ ეს არის „ძველად ნაზარდი ხავსები“.
თავის კვლევაში ის იყენებს უპილოტო საჰაერო ხომალდებს ტილოების პროდუქტიულობის გასაზომად ქლოროფილის ფლუორესცენციისა და სპექტროსკოპიული ტექნიკის გამოყენებით. მან შეიმუშავა თითქმის დისტანციური ზონდირების ტექნოლოგიები მცენარეთა ჯანმრთელობის შესაფასებლად და თვალყურის დევნებისთვის ანტარქტიდასა და სხვა ადგილებში.
რობინსონი არის გაეროს გარემოსდაცვითი პროგრამის გარემოზე ზემოქმედების შეფასების პანელის წევრი, მუშაობდა ავსტრალიის კვლევითი საბჭოს ექსპერტთა კოლეჯში (2013-2017), და არის ჟურნალის Global Change Biology and Conservation Physiology-ის რედაქტორი. მან დაწერა რამდენიმე სტატია საზოგადოებისთვის, გამოფინა ანტარქტიდის ფოტოგრაფია, დაამზადა ჯილდოს მფლობელი YouTube ვიდეო მეცნიერების პოპულარიზაციისთვის და არის TEDx-ის სპიკერი. მან 12-ზე მეტჯერ მოინახულა ანტარქტიდის კონტინენტი და კუნძულები და მისი კვლევები წარმოდგენილი იყო ავსტრალიის ვოლონგონგის უნივერსიტეტის 40-წლიანი კვლევის, ამავე უნივერსიტეტის ცვლილებების მომხდენი ქალების, ABC-ის და BBC-ის სამეცნიერო საიტებზე. 2012 წელს იგი მოწვეული სპიკერი იყო ავსტრალიის მეცნიერებათა აკადემიაში, მაუსონის სიმპოზიუმში, კანბერაში.
ჯილდოები და ჯილდოები
რობინსონ კარიერი განმავლობაში რამდენიმე პრიზით დაჯილდოვდა. მას მიენიჭა ავსტრალიის ვოლონგონგის უნივერსიტეტის ვიცე-კანცლერის წლის მკვლევარის 2019 წლის ჯილდო, ხოლო 2018 წელს მას მიენიჭა ვიცე-კანცლერის საუკეთესო მიღწევების ჯილდო კვლევის პარტნიორობისა და ზემოქმედების სფეროში. მისი კვლევითი კარიერის დასაწყისში, ლონდონის Linnean Society-მ მიანიჭა მას ირინე მანტონის პრემია, ბრიტანეთში საუკეთესო დოქტორის წოდებისთვის ბოტანიკაში, 1991 წელს.
მას ასევე მიღებული აქვს პრიზები სწავლებისთვის. მცენარეთა მეცნიერების ავსტრალიის საზოგადოებამ 2002 წელს რობინსონს მიანიჭა სწავლების ჯილდო. მას ასევე მიღებული აქვს პრიზები მისი საგანმანათლებლო ვიდეოებისთვის, მათ შორის YouTube In the Heat of Night-ისა და YouTube The Science of Cool-ის კონკურსებში 2009 და 2010 წლებში.
2021 წელს იგი მოხვდა ევრიკას პრიზის მოკლე სიაში ინოვაციის ლიდერობასა და მეცნიერებაში.
სქოლიო
კატეგორია:ბრიოლოგები კატეგორია:დაბადებული 1961 კატეგორია:ქალი მეცნიერები კატეგორია:ბრიტანელი მეცნიერები კატეგორია:ბრიტანელი ქალები კატეგორია:ფიზიოლოგები
მერიდა (ლეიტე)
სქოლიო
კატეგორია:ლეიტეს პროვინციის მუნიციპალიტეტები
ალექსანდრე დაუშვილი
ალექსანდრე დაუშვილი (დ. 25 თებერვალი, 1952, თბილისი) — ქართველი ისტორიკოსი. ისტორიის მეცნიერებათა დოქტორი (1999).
დაამთავრა თბილისის სახელმწიფო უნივერსიტეტის ისტორიის ფაკულტეტი 1974 წელს. 1975 წლიდან სხვადასხვა დროს მუშაობდა ივანე ჯავახიშვილის სახელობის ისტორიისა და ეთნოლოგიის ინსტიტუტში ლაბორანტად, შემდგომ უმცროს მეცნიერ და უფროს მეცნიერ თანამშრომლად, ინსტიტუტის სწავლულ მდივნად, დირექტორის მოადგილედ. მისი ძირითადი შრომები შეეხება საქართველოს უახლესი ისტორიის საკითხებს.
რესურსები ინტერნეტში
კატეგორია:დაბადებული 25 თებერვალი კატეგორია:დაბადებული 1952 კატეგორია:თბილისში დაბადებულები კატეგორია:ქართველი ისტორიკოსები ა
დნეპრი
მინი|295პქ|დნეპრის აუზი დნეპრი (Дняпро, Дніпро, Дънѣпръ, Βορυσθένης, Danapris) — მდინარე ევროპაში, მიედინება რუსეთის, ბელარუსის და უკრაინის ტერიტორიებზე. სიგრძე — 2201 კმ, აუზის ფართობი — 504 ათ. კმ². სათავე აქვს ვალდაის მაღლობზე სოფელ ბოჩაროვოსთან (სმოლენსკის ოლქის სიჩევსკის რაიონი) გავრილოვის ტბასთან ახლოს რუსეთში, ჩაედინება შავი ზღვის დნეპრის ლიმანის ყურეში.
ლიტერატურა
კატეგორია:სმოლენსკის ოლქის მდინარეები კატეგორია:ვიტებსკის ოლქის მდინარეები კატეგორია:მოგილიოვის ოლქის მდინარეები კატეგორია:გომელის ოლქის მდინარეები კატეგორია:ჩერნიჰივის ოლქის მდინარეები კატეგორია:კიევის ოლქის მდინარეები კატეგორია:ჩერკასის ოლქის მდინარეები კატეგორია:კიროვოჰრადის ოლქის მდინარეები კატეგორია:პოლტავის ოლქის მდინარეები კატეგორია:დნიპროპეტროვსკის ოლქის მდინარეები კატეგორია:ზაპორიჟიის ოლქის მდინარეები კატეგორია:ხერსონის ოლქის მდინარეები
ქოჩაქიძეები
ქოჩაქიძეები — არისტოკრატიული საგვარეულო დასავლეთ საქართველოში, ოდიშში. მემკვიდრეობით ფლობდნენ ჭალადიდს. თავადობა დაუმტკიცდათ რუსეთის მმართველობის პერიოდში, XIX საუკუნეში. იოანე ბატონიშვილის გენეალოგიურ ტრაქტატში შემონახული გადმოცემის მიხედვით, საგვარეულო მომდინარეობს თამარ მეფის დროს ზაქარია II მხარგრძელის მიერ დატყვევებული და შემდეგ საქართველოში გაქრისტიანებული ხვარაზმელი დიდგვაროვნისგან.
საგვარეულოს ცნობილი წარმომადგენელი იყო პოეტი გიორგი ჭალადიდელი (გიორგი ქოჩაქიძე; 1847-1898).
რესურესები ინტერნეტში
კატეგორია:საქართველოს ფეოდალური საგვარეულოები
მთიანი სამეგრელო
მთიანი სამეგრელო — მოიცავს სამეგრელოს ქედის თხემურ ზოლს, მის სამხრეთ ფერდობს და ამავე ფერდობის პერიფერიულ, დაბალ, ცარცული ასაკის კირქვებისაგან აგებულ სტრუქტურული რელიეფის მქონე მასივებს, რომელიც ერთიმეორისაგან ვიწრო კანიონისებური ხეობებით არიან გამოყოფილი. აქ, მდინარეების ენგურის, მაგანას, ჭანისწყლის, ხობის, ტეხურისა და ცხენისწყლის კალაპოტებს შორის ჩრდილო-დასავლეთიდან სამხრეთ-აღმოსავლეთის მიმართულებით წარმოდგენილია წულიშის, ყვირას, გაუჩას, მინგარიას და ასხის კარსტული მასივები.
მთიანი სამეგრელოს ფიზიკურ-გეოფრაფიული თავიდებურება მასთან მოსაზღვრე აფხაზეთის, სვანეთის და რაჭა-ლეჩხუმის მთიან რეგიონებთან შედარებით იმაში მდგომარეობს, რომ მის საზღვრებში, შედარებით ნაკლები აბსოლუტური სიმაღლეების გამო, სუსტქად არის გამოხატული ნივალური (მუდმივი, თოვლ-ყინულოვანი) ლანდშაფტური სარტყელი. ამასთან ერთად, მთიანი სამეგრელო კავკასიონის მთიანეთის სხვა დანარჩენი ნაწილებისგან უფრო მეტი სინესტით გამოირჩევა. ატმოსფერული ნალექების წლიური ჯამის სიდიდის მხრივ, იგი მხოლოდ აჭარის მთისწინეთს ჩამოუვარდება.
ლიტერატურა
კატეგორია:სამეგრელო-ზემო სვანეთის მხარე
კონსტანტინე მაყაშვილი
კონსტანტინე (კოტე) ზაქარიას ძე მაყაშვილი (დ. 26 ნოემბერი, 1876, იყალთო, ახლანდელი თელავის მუნიციპალიტეტი — გ. 29 აგვისტო, 1927, წაღვერი) — ქართველი პოეტი, მარო მაყაშვილის მამა.
ბიოგრაფია
პოეტის მამა, თავადი ზაქარია, ხელმოკლე მემამულე იყო. პოეტის დედა, ნინო აბელიშვილის ასული, თელავის მაზრის სოფელ ოჟიოდან იყო. ზაქარიას გარდაცვალების შემდეგ ხუთი წლის კოტე ყარსის ოლქში, დაბა სარაყამისში, გაგზავნეს, სადაც მისი უფროსი ძმები მსახურობდნენ. რვა წლის კოტე ისევ სამშობლოში წამოიყვანეს. ცხრა წლის ასაკში დაწერა პირველი ლექსი.
ათი წლის კოტე ბიძამ თბილისის სათავადაზნაურო სკოლაში მიაბარა. აქ მან ორი წელი დაჰყო. სათავადაზნაურო სკოლის მეორე კლასის დამთავრების შემდეგ კოტე თბილისის მეორე კლასიკური გიმნაზიის მესამე კლასში გადაიყვანეს. 1895 წელს გიმნაზია დაამთავრა და სწავლა გააგრძელა პეტერბურგის უნივერსიტეტის იურიდიულ ფაკულტეტზე, რომლის დამთავრების შემდეგ აღმოსავლური ენების ფაკულტეტზე შევიდა, მაგრამ სტუდენტთა გამოსვლებში მონაწილეობის გამო უნივერსიტეტიდან გარიცხეს.
1900 წელს სამშობლოში დაბრუნდა და ქართულ გიმნაზიაში დაიწყო მუშაობა მასწავლებლად, თუმცა აქ დიდხანს არ დარჩენილა. 1903 წელს ქართულ სათავადაზნაურო ბანკში დამფასებლად, ხოლო 1915 წელს ამავე ბანკის დირექტორად აირჩიეს. კ. მაყაშვილი აქტიურად თანამშრომლობდა პერიოდულ გამოცემებში: გაზეთებში - „ივერია“, „სახალხო გაზეთი“, „ისარი“, „საქართველო“, „ლომისი“, „თემი“ და სხვა. ჟურნალებში - „საქართველო“, „ფასკუნჯი“, „<პრომეთე“, „ლომისი“. 1914 წელს გამოვიდა პოეტის ლექსების პირველი და ერთადერთი კრებული „ლირიკა“.
1918 წელს მისი თავმჯდომარეობით დაარსდა ხელოვანთა ცენტრი. 1921 წელს იგი აირჩიეს ხელოვანთა კულტურული კომიტეტისა და ხელოვანთა სასახლის თავმჯდომარედ. იგი იყო ინიციატორი სათავადაზნაურო დაწესებულებასთან იმ განსაკუთრებული ფონდის დაარსებისა, რომელიც დახმარებას უწევდა ყველა ხელმოკლე, ნიჭიერ ახალგაზრდას. იგი იყო აგრეთვე ერთ-ერთი დამაარსებელი და გამგეობის წევრი ქართული სიტყვაკაზმული მწერლობის საზოგადოებისა და ქართული ფილარმონიული საზოგადოებისა, საქართველოს საისტორიო-საეთნოგრაფიო საზოგადოებისა, ქართული დრამატული საზოგადოებისა, 20-იანი წლების დასაწყისში იყო „კადემიური მწერლობის“ კავშირის აქტიური წევრი. საქართველოს მწერალთა კავშირის ერთ-ერთი დამაარსებელი, კავშირის ჩამოყალიბებისთანავე აირჩიეს პირველ თავმჯდომარედ და თითქმის ათი წლის განმავლობაში უძღვებოდა ამ მძიმე და საპატიო საქმეს. კ. მაყაშვილი ჯერ კიდევ ახალგაზრდა დაავადდა და ხანგრძლივი ავადმყოფობის შემდეგ გარდაიცვალა.
დაკრძალულია მწერალთა და საზოგადო მოღვაწეთა დიდუბის პანთეონში. მასთან პანთეონში დასაფლავებულია მისი მეუღლე — თამარ ალექსანდრეს ასული გაბაშვილი (დ. 1880, თბილისი — გ. 10 ივნისი, 1972, იქვე).
რესურსები ინტერნეტში
კატეგორია:დიდუბის პანთეონში დაკრძალულები კატეგორია:ქართველი პოეტები კატეგორია:დაბადებული 1876 კატეგორია:გარდაცვლილი 1927 კატეგორია:თელავის მუნიციპალიტეტში დაბადებულები კატეგორია:საქართველოს საისტორიო და საეთნოგრაფიო საზოგადოების წევრები
კაუტო
კაუტო (Río Cauto) — მდინარე კუბის სამხრეთ-აღმოსავლეთ ნაწილში. წარმოადგენს კუბის უგრძეს მდინარეს. მიედინება სანტიაგო-დე-კუბისა და გრანმის პროვინციების ტერიტორიებზე. სათავე აქვს სიერა-მაესტრას ქედზე, ზღვის დონიდან 600 მ სიმაღლეზე. სიგრძე 370 კმ, აუზის ფართობი 8.928 კმ². უმეტესად მიედინება დასავლური და ჩრდილო-დასავლური მიმართულებით. ერთვის კარიბის ზღვის გუაკანაიაბოს ყურეს. აქვს მრავალრიცხოვანი შენაკადები.
შესართავი ჭაობიანია და ქალაქ მანსანილიოს ჩრდილოეთით მდებარეობს.
რესურსები ინტერნეტში
კატეგორია:კუბის მდინარეები
კაროუკილი
კაროუკილი (Carrowkeel; An Cheathr Chaol) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2002 წლის მონაცემებით სოფლის მოსახლეობა 253 ადამიანს შეადგენს.
ტილისტეს მუნიციპალიტეტი
ტილისტეს მუნიციპალიტეტი (Tõlliste vald) — სასოფლო მუნიციპალიტეტი ესტონეთში, ვალგამაას მაზრაში.
რესურსები ინტერნეტში
კატეგორია:ვალგამაას მუნიციპალიტეტები
ნიგამატოვო (ბაიმაკის რაიონი)
ნიგამატოვო (Ниғәмәт) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 838 ადამიანი. რაიონულ ცენტრ ბაიმაკიდან დაშორებულია 30 კილომეტრით. უახლოესი რკინიგზის სადგურია სიბაი, რომელიც დაშორებულია 75 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98 %).
სქოლიო
კატეგორია:ბაიმაკის რაიონის სოფლები
Sigur Rós
Sigur Rós ( — ჯგუფი რეიკიავიკიდან (ისლანდია), რომელიც ასრულებს ემბიენტისა და პოსტ-როკის ელემენტების მქონე მუსიკალურ კომპოზიციებს.
Von (1997) და Von brigði (1998)
იოუნ სოურ ბირგისონი, გეორგ ჰოულმი და აუგუსტ გუნარსონის მიერ კოლექტივი ჩამოყალიბდა რეიკიავიკში, 1994 წლის აგვისტოში.
ჯგუფის სახელი მომდინარეობს იოუნსის უმცროსი დის, სიგურროსის სახელიდან. ეს სახელი აღნიშნავს „გამარჯვების ვარდს“. გოგონა დაიბადა სწორედ იმ დღეს, როდესაც ბიჭებმა ჩამოაყალიბეს ჯგუფი. მათ მოიპოვეს კონტრაქტი ლეიბლთან Bad Taste და, 1997 წელს გამოსცეს პირველი ალბომი Von (ისლ.:იმედი). 1998 წელს ჯგუფს შეუერთდა კიარტან სვეინსონი (კლავიშები). იგი ჯგუფის ერთადერთი წევრია, რომელსაც მუსიკალური განათლება და წარსული ჰქონდა. მას ეკუთვნის კოლექტივის კომპოზიციების ორკესტრირება.